Pilihan Raya Dewan Undangan Negeri Tamil Nadu 2026

**Pilihan Raya Dewan Undangan Negeri Tamil Nadu 2026** dijangka diadakan pada bulan April atau Mei 2026 di negeri Tamil Nadu, India, bagi memilih 234 ahli Dewan Undangan Negeri Tamil Nadu. Kerajaan negeri yang akan dipilih akan berkhidmat bagi penggal lima tahun antara 2026 dan 2031.

Pilihan raya ini merupakan persaingan antara pakatan politik utama seperti Pakatan Progresif Sekular (SPA) yang dipimpin oleh Dravida Munnetra Kazhagam (DMK), Pakatan Demokratik Nasional (NDA) yang terdiri daripada All India Anna Dravida Munnetra Kazhagam (AIADMK) dan Parti Bharatiya Janata (BJP), serta penyertaan baharu oleh parti Tamilaga Vettri Kazhagam (TVK) yang dipimpin oleh pelakon terkenal, Vijay.

## Latar Belakang
Dalam pilihan raya terdahulu, DMK memenangi 133 kerusi secara bersendirian dan memperoleh Supermajoriti dalam Dewan Undangan Negeri Tamil Nadu ke-16. Gabungan DMK iaitu SPA memenangi keseluruhan 159 kerusi. Sementara itu, gabungan NDA memperoleh 75 kerusi, di mana AIADMK memenangi 66 daripadanya. Parti-parti lain, gabungan kecil dan calon bebas tidak memenangi sebarang kerusi. Selepas sedekad menjadi Parti Pembakang, DMK berjaya merampas tampuk pemerintahan daripada AIADMK yang memerintah negeri tersebut selama dua penggal berturut-turut (2011–2021). Susulan kemenangan tersebut, M. K. Stalin dilantik sebagai Ketua Menteri negeri. AIADMK yang dipimpin oleh Edappadi K. Palaniswami menjadi parti pembangkang di Dewan Undangan Negeri Tamil Nadu ke-16.

Pentadbiran Stalin dikenali dengan pelbagai projek pembangunan dan pelaksanaan beberapa skim kebajikan seperti kemudahan perjalanan percuma untuk wanita di bas bandar dan luar bandar, serta skim bantuan kewangan bulanan sebanyak ₹1,000 untuk wanita. Walaupun DMK menjanjikan bayaran ₹1,000 untuk semua wanita dalam manifesto pilihan raya 2021, kerajaan menangguhkan pelaksanaan selama 28 bulan dan mengenakan syarat kelayakan tambahan. Skim perjalanan percuma juga dikritik kerana pelaksanaan yang kurang menyeluruh dan liputan yang terhad. Beliau turut dikenali kerana melaksanakan dasar reformasi seperti pelantikan calon terlatih daripada semua kasta sebagai sami di kuil-kuil yang berada di bawah pentadbiran Jabatan HR & CE.

Sejak DMK mengambil alih kuasa pada tahun 2021, Tamil Nadu telah menyaksikan peningkatan ketara dalam tarif elektrik TNEB (sehingga 45%), cukai harta (sehingga 150%), caj air (5–10%), harga susu Aavin (25%), dan cukai profesional (35%). Peningkatan ini telah meningkatkan kos sara hidup dan mendapat tentangan hebat daripada orang awam, perniagaan, dan parti politik. Ramai rakyat, terutama golongan berpendapatan rendah dan sederhana, meluahkan kebimbangan terhadap beban kewangan akibat kenaikan berturut-turut ini. Protes dan tuntutan untuk menarik balik keputusan ini sering berlaku di tengah-tengah kenaikan inflasi dan cabaran ekonomi.

Peningkatan jumlah kes bunuh diri dalam kalangan calon NEET di Tamil Nadu telah menimbulkan kebimbangan serius, dengan lebih 20 pelajar dilaporkan membunuh diri menjelang tahun 2025, bermula dengan kematian tragis Anitha pada tahun 2017. Pihak pembangkang mengkritik keras kerajaan DMK kerana didakwa mengelirukan pelajar dengan janji untuk menghapuskan NEET di Tamil Nadu jika menang pada pilihan raya 2021. Mereka menegaskan bahawa antara September 2021 hingga Mac 2025, 19 pelajar membunuh diri akibat tekanan dan kebimbangan terhadap peperiksaan ini. Baik kerajaan DMK mahupun AIADMK sebelum ini menentang NEET dengan alasan ia menindas pelajar luar bandar dan miskin, dan menyokong kemasukan berasaskan markah peperiksaan Tingkatan 12. AIADMK meluluskan dua rang undang-undang anti-NEET pada 2017, tetapi tiada satu pun yang mendapat perkenan Presiden. Begitu juga, DMK meluluskan rang undang-undang anti-NEET pada 2021, meluluskannya semula pada 2022 selepas ditolak oleh Gabenor, namun akhirnya ditolak oleh Presiden pada 2025. Ketika Ketua Pembangkang Palaniswami meminta Menteri Udhayanidhi Stalin menjelaskan “rahsia” yang disebutnya semasa kempen pilihan raya terdahulu tentang penghapusan NEET, Udhayanidhi menjawab, “Perjuangan undang-undang sehingga NEET dibatalkan adalah rahsianya.”

Kebimbangan juga dibangkitkan mengenai kemerosotan keadaan undang-undang dan ketenteraman di negeri itu berikutan peningkatan jenayah, termasuk pembunuhan pemimpin politik seperti Presiden Negeri Bahujan Samaj Party, K. Armstrong, pemberi maklumat rasuah perlombongan Jagaber Ali, dan pegawai parti peringkat daerah. Penyeludupan dadah oleh ahli DMK, Jaffer Sadiq, serta peningkatan penggunaan dadah dalam kalangan belia turut menimbulkan kebimbangan mengenai penguatkuasaan undang-undang dan tadbir urus sosial negeri ini. Insiden membimbangkan seperti pencemaran air di Vengaivayal dan tragedi arak haram di Kallakurichi yang meragut 66 nyawa, serta diskriminasi kasta terhadap golongan Dalit telah mencetuskan kebimbangan awam. Menurut data yang dikemukakan di Lok Sabha, jumlah kematian dalam tahanan meningkat daripada 63 pada 2020–21 kepada 109 pada 2021–22, menunjukkan peningkatan sebanyak 73%. Pada Oktober 2024, lima orang meninggal dunia dan hampir 100 dimasukkan ke hospital kerajaan sekitar Pantai Marina akibat pening, dehidrasi dan keletihan melampau semasa pertunjukan udara oleh Tentera Udara India yang disaksikan oleh 15 lakh orang. Pembangkang mengkritik kerajaan negeri kerana tidak menyediakan perancangan mencukupi untuk mengurus lalu lintas, kawalan orang ramai, pengangkutan awam dan bekalan air minuman. Pada Disember 2024, satu kes serangan seksual terhadap pelajar perempuan di kawasan Universiti Anna di Chennai mencetuskan kemarahan dalam kalangan komuniti politik dan pelajar. Tertuduh telah dijatuhkan hukuman penjara seumur hidup.

Kontroversi melibatkan menteri-menteri DMK termasuk penahanan dan peletakan jawatan V. Senthil Balaji antara 2023–25, yang diarahkan oleh Mahkamah Agung India untuk memilih antara kekal dalam kabinet atau melindungi jaminannya semasa siasatan Direktorat Penguatkuasaan (ED) berhubung penipuan pekerjaan pada 2015. Sementara itu, Ponmudy meletakkan jawatan selepas mendapat kritikan berterusan daripada Mahkamah Tinggi Madras, dalam parti DMK sendiri, serta daripada pihak luar, berikutan kenyataannya yang menghina simbol agama Hindu dan wanita.

## Parti dan Pakatan
Beberapa parti telah menyatakan hasrat untuk bertanding dalam pilihan raya ini:
###### 

###### 

###### 

###### 

### Lain-lain

## Isu dan kempen
Isu-isu utama yang dijangka menjadi tumpuan termasuk:
* Prestasi kerajaan semasa (DMK) dan program kebajikan sosial
* Pengaruh pusat (kerajaan persekutuan) terhadap dasar negeri
* Pembangunan luar bandar dan peluang pekerjaan belia
* Sentimen identiti Tamil dan autonomi negeri

## Tarikh penting
Tarikh rasmi pilihan raya belum diumumkan oleh Suruhanjaya Pilihan Raya India, tetapi ia dijangka berlangsung antara April dan Mei 2026.

## Tinjauan pendapat dan Tinjaun Keluar
### Tinjauan Pendapat

### Tinjaun Keluar

## Lihat juga
* Dewan Undangan Negeri Tamil Nadu
* Pilihan raya di India
* Politik di Tamil Nadu

## Rujukan

* 
* 
*